Martvoň, Anton, poslanec NR SR (2014-09-17):
Ďakujem pekne. Vážené kolegyne, vážení kolegovia, vážená pani generálna riaditeľka, v prvom rade chcem vysloviť uznanie za činnosť, ktorý Slovensku pozemkový fond vykonáva, za výsledky, ktoré má každoročne, dopomáha zároveň aj štátnemu rozpočtu a samozrejme tie výsledky, ktoré má Slovenský pozemkový fond, súvisia aj s tým, že má na čele pozemkového fondu kvalitných odborníkov a taktiež takých odborníkov si vyberá potom do radu svojich zamestnancov. Čo sa týka avizovaného srdcervúceho prípadu kamarátky pána Hlinu, ktorá sa za zvláštnych okolností dostala do zamestnania 1. mája 2011, tak v podstate pán Hlina týmto jasne dokázal, aký je klamár a farizej. Ideme po poradí. Čo sa týka činnosti na to, aby regionálny odbor, či už v Dolnom Kubíne alebo niekde inde, aby mohol fungovať v rámci Slovenského pozemkového fondu samozrejme potrebuje mať pracovníkov, ktorí budú robiť, ktorí budú pracovať a ktorí nebudú skrývať sedem rokov veci, nevybavené veci v skriniach, kvôli ktorým potom desiatky alebo vyše 50 rodín reštutientov sa nemôže dostať k svojim majetkom. Samozrejme, potom nasledujú sťažnosti a samozrejme Bratislava, teda generálne riaditeľstvo má potom problémy vysvetľovať, prečo veci na regiónoch stoja. Každý z vás, občania, ale aj poslanci viete, že v minulosti, kým neprišla pani generálna riaditeľka, dosť často sa stávalo, že mnohé veci na regionálnych odboroch stáli. Čo sa týka tých regionálnych odborov, ešte pre tých, čo teda sa nevenujú právu, tak regionálny odbor nemá právnu subjektivitu. Je iba vysunutým odborom, na čele ktorého je riaditeľ, ale bez rozhodovacích kompetencií, podotýkam. Regionálny odbor je iba inštitúcia, ktorá pripravuje podklady, o ktorých sa rozhoduje v Bratislave, o ktorých sa rozhoduje v Bratislave. Samozrejme, najskôr prejdú príslušnými odbormi v Bratislave na generálnom riaditeľstve, potom radou a potom, samozrejme, to podpisuje vedenie fondu. Čo sa týka spomínaného ataku pána Hlinu na môjho otca, tak môj otec neprišiel z úradu práce. Môj otec nebol nezamestnaný, ako, alebo neprichádzal z podnikateľskej sféry, ako Hlinová rodina, ku ktorej sa budem venovať, ktorá sa stala členom dozornej rady v Martinskej teplárenskej. Môj otec bol presunutý z obvodného úradu ako človek, ktorý má skúsenosti, ako dlhoročné skúsenosti v oblasti verejnej správy, konkrétne vyše 21 rokov a 13 rokov je súdnym znalcom v odvetviach pozemné stavby, odhady nehnuteľností a vypracoval vyše 700 znaleckých posudkov pre súdy a samozrejme právnické, fyzické osoby, aj pre Slovenský pozemkový fond. Čiže on tam bol presunutý ako človek, ktorý proste sa danej problematike pozná, aby posunul veci ďalej na Slovenskom pozemkovom fonde na regionálnom odbore, kde mnohé veci stáli. Čiže po mojom otcovi, alebo môj otec v podstate nepripravil nikoho o žiadnu pracovnú pozíciu, bol presunutý. Čo sa týka spomínanej pani, tak pani dostala, podľa mojich informácií, alebo ukončila pracovný pomer niekedy koncom decembra 2013. Môj otec pracoval, alebo už pracoval na tom pozemkovom fonde na regionálnom odbore od októbra 2013, čiže nie je pravda, že by kvôli nemu ona stratila flek alebo pracovnú pozíciu. Ale čo je pravda a čo si môžete overiť, samozrejme aj predpokladám, že možno aj pani generálna riaditeľka, keďže išlo o jej podriadenú, sa k tomu vyjadrí, predmetná pani, ktorá akože utrpela niečo za jeden a pol mesiaca, konkrétne od začiatku júla po polku augusta mala 5-krát problémy s dochádzkou do, v zamestnaní. Okrem toho na základe kontroly z generálneho riaditeľstva z marca 2013, čiže dávno predtým, než tam prišiel môj otec, bolo konštatované neplnenie úloh zo strany tejto pani zamestnankyne. Dvakrát bola písomne upozornená v priebehu júna a v priebehu augusta, že si neplní svoje povinnosti, čiže stále tam nebol môj otec a za môjho otca sa objavilo to, že po sťažnostiach viacerých ľudí, že táto pani nedokázala vybaviť veci od roku 2006, ktoré tam stáli a ktoré sa potom po jej odchode našli v skrini skryté, ktoré doteraz dorábajú regionálne, teda zamestnanci regionálneho odboru. Čiže nebolo to kvôli tomu, že niekto potreboval prísť. To, čo sa týka tej pani, zasa, čo by mala verejnosť, mala vedieť, myslíte si, že je normálne, že niekto má prácu a popri tom ešte prevádzkuje nejakú ubytovňu alebo ubytovacie zariadenie so svojím manželom? A preto nechodí do práce? No ja si nemyslím, že je to normálne. No a samozrejme sa to potom odrazilo aj na kvalite jej práce. Vyše 50 rodín reštituentov sa nemohlo dostať k svojim majetkom práve kvôli nečinnosti tejto pani. A ja si osobne myslím, že pre každého generálneho riaditeľa alebo pre každý odbor je čo najlepšie práve v tom, aby veci sa hýbali v prospech občanov, aby sa robilo na týchto veciach a nie, aby veci stáli. Čiže tým chcem poukázať na to, že pán Hlina zasa tu postupuje do osobných útokov a len preto, že je urazený, že jeho bývalý asistent, smerák, ktorý bol v SMER-e a za SMER bol v roku 2007 až 2011 v dozornej rade bytového podniku v Podunajských Biskupiciach a zároveň, že pán inžinier Ján Hlina, ktorý bol v dozornej rade v Martinskej teplárenskej, nedostali po, samozrejme, páde Radičovej vlády nový flek, kde by nemuseli nič robiť a dokonca nevedia ani dohliadať v dozorných radách, kde obidva podniky mali vážne problémy za ich činnosti, nakoľko si neplnili svoje povinnosti z pohľadu dozoru. Čiže toľko na vysvetlenie o srdcervúcom príbehu, kvôli ktorému pán Hlina musel utekať do Dolného Kubína a ľudia boli veľmi prekvapení, že pána Hlinu vidia po, pomaly po desiatich rokoch v Dolnom Kubíne. Čo sa stalo, že sa zrútil svet? Tak nie, neprišiel pán Hlina zisťovať problémy ľudí, prišiel hľadať špinavosti na Martvoňa, ktorý, ktoré si tu prispôsobuje a pokračuje v tom. To je to isté, ako predtým pán Hlina vystupoval k tomu alkoholu, čo všetko sa mu nepáči a zároveň ten alkohol predáva. Čiže toľko z mojej strany a urobte si všetci potom vlastný názor na to, čo tu pán Hlina predvádza, kto je inžinier Ján Hlina a kto mu dopomohol a prečo bývalý smerák, terajší asistent pána Hlinu je plný toľko nenávisti voči SMER-u ako takej. Proste nedostali fleky. Toľko z mojej strany, ďakujem. (Potlesk.)